мо́лимъ у́бѡ тя̀ смире́ннѡ, кѡлѣ́на ду́шъ и тѣле́съ на́шихъ прекло́ньше, бл҃говолѝ на мѣ́стѣ се́мъ и же́ртвеннику къ приноше́нію на не́мъ безкро́вныя же́ртвы прест҃а́гѡ тѣ́ла и чс̑тны́я кро́ве хрс̑та̀ твоегѡ̀, въ сла́ву твою̀ и въ сп҃се́ніе ду́шъ на́шихъ созда́тися:и я́коже хра́мъ, си́це и же́ртвенникъ се́й, нача́ло ны́нѣ пріе́мля, въ соверше́ніе спѣ́шнѡ твое́ю бж҃е́ственною си́лою приведѝ, да въ не́мъ и на не́мъ да́же до сконча́нія вѣ́ка славосло́віе твоегѡ̀ прест҃а́гѡ и́мене и безкрѡ́вныя твоя̂ словє́сныя жє́ртвы ѿ правовѣ́рныхъ люде́й твои́хъ, тебѣ̀ безпреста́ннѡ кромѣ̀ вся́кагѡ препя́тія приноси̂мы и соверша̂емы бу́дутъ, вся̂ бо у тебѐ возмѡ́жна су́ть